b'\n_START_ARTICLE_\nConfessions of a Teenage Drama Queen\n_START_SECTION_\nHandling\n_START_PARAGRAPH_\nLola (Lindsay Lohan), en ten\xc3\xa5ringsjente, flytter med familien fra New York City til en forstat i New Jersey. Hennes selvsentrerthet f\xc3\xa5r seg en st\xc3\xb8kk da hun skj\xc3\xb8nner at hun n\xc3\xa5 m\xc3\xa5 konkurrere mot den allerede popul\xc3\xa6re jenta Carla (Megan Fox). Lola blir venninne med en upopul\xc3\xa6r jente ved navn Ella, siden de begge to deler en kj\xc3\xa6rlighet for det fiktive bandet Sidarthur. Lola er med p\xc3\xa5 audition til skolens teateroppsetning av Pygmalion, som de kaller \xc2\xabEliza Rocks\xc2\xbb. Etter at hun f\xc3\xa5r rollen som Eliza foran sin nye erkefiende Carla, blir spenningene mellom dem enn\xc3\xa5 st\xc3\xb8rre. For \xc3\xa5 f\xc3\xa5 hevn ovenfor Lola skaffer Carla seg billetter til Sidarthurs utsolgte avskjedskonsert. Lola fors\xc3\xb8ker ogs\xc3\xa5 \xc3\xa5 skaffe seg billetter slik at hun p\xc3\xa5 sin side kan gj\xc3\xb8re Carla frustrert, men da hun feiler tar hun toget til New York City sammen med Ella for \xc3\xa5 kj\xc3\xb8pe billetter p\xc3\xa5 svarteb\xc3\xb8rsen.'